A 2007-es síkvízi kajak-kenu Európa-bajnokságon Boros Gergellyel kettes 200 méteren hatodik lett. A 2008-as síkvízi kajak-kenu Európa-bajnokságon K1 200 méteren ezüstérmes, K2 200 méteren Kadler Viktorral bronzérmes lett. A 2009-es brandenburgi Eb-n ugyancsak Kadler Viktorral kettes 200 méteren, és négyesben (Kammerer Zoltán, Boros Attila és Bozsik Gábor csapattársaként) 1000 méteren is az ötödik helyet szerezte meg. A 2009-es dartmouth-i világbajnokságon Kadler Viktorral kettes 200 méteren, a 2010-es trasonai Európa-bajnokságon egyes 200 méteren végzett a nyolcadik helyen. A 2010-es poznańi világbajnokságon negyedik lett a 4 × 200 méteres váltó tagjaként (a váltó többi tagja: Boros Gergely, Dudás Miklós, Gyertyános Gergely). A 2011-es belgrádi Eb-n K1 200 m-en ezüstérmet szerzett, míg a 2011-es szegedi világbajnokságon ugyanebben a számban a nyolcadik helyen végzett.